Avanture Borivoja Šurdilovića
<s>Avanture Borivoja Šurdilovića je jugoslovenska filmska komedija iz 1980. godine.</s><s>Režirao ga je Aleksandar Đorđević, a scenario je pisao Siniša Pavić.</s>

<s>Snimljena je uporedo sa TV-serijom Vruć vetar i predstvalja kombinaciju njene treće i četvrte epizode.</s><s>Premijerno je prikazan 10. juna 1980. godine.</s>

<s>Radnja</s>

<s>Borivoja Šurdilovića, berberina bez posla, zadivi sjaj i razmetanje novcem prijatelja Slobodana Mihajlovića zvanog Bob iz detinjstva koji je postigao uspeh u Nemačkoj.</s><s>Bob mu predlaže da i on ode u Nemačku, i kaže da će mu pomoći da nađe posao.</s><s>Šurda ubrzo odlazi kod Boba u Nemačku i shvata da Bob zapravo nije uspešan kao što se hvali, i da je iskorišćavao gostoprimstvo svoje bogate ljubavnice Afronzine, koja je baš u danu Šurdinog dolaska, nezadovoljna Bobovim ponašanjem odlučila da ga izbaci iz kuće.</s><s>Bob je ipak pokušao da se snađe kao i da pomogne Šurdi, poslavši ga kod svojih poznanika kako bi mu dali neki posao, ali Šurda nijednim poslom nije zadovoljan pa odlučuje da se vrati u Beograd kod ujaka Firge.</s><s>Šurda dobija posao u samoposluzi, gde nadgleda kupce da ne kradu, ali prvi koga je uhvatio u krađi je upravo Bob koji se i sam vratio iz Nemačke pošto nije mogao da nađe novi posao.</s><s>Šurda traži da Bob plati aparat za brijanje koji je ukrao, ali on nema para, i nagovara Šurdu da plati umesto njega, zbog čega Šurda dolazi u sukob sa šefom.</s><s>Posle sedam dana rada Šurda dobija otkaz.</s><s>Potom u kafani upoznaje Vesnu, koja mu se veoma dopada.</s><s>Uprkos razočarenju svog oca Soće, koji mu je našao bogatu udavaču, Šurda joj nudi brak, na šta Vesna odmah pristaje.</s>

<s>Uloge</s>

<s>Izvori</s>

<s>Spoljašnje veze 
 
 Avanture Borivoja Šurdilovića - Port</s>

<s>Jugoslavenski filmovi
Filmske komedije</s>

